บอร์ด MCOT ไฟเขียวกู้เงิน KBANK เฉียด 700 ลบ. ใช้ปรับแผนบริหารต้นทุน
MCOT กู้เงิน KBANK วงเงินเฉียด 700 ลบ. ใช้ปรับแผนบริหารต้นทุน
MCOT กู้เงิน KBANK วงเงินเฉียด 700 ลบ. ใช้ปรับแผนบริหารต้นทุน
24 พ.ย. 2563

บริษัท อสมท จำกัด (มหาชน) หรือ MCOT ระบุว่า ที่ประชุมครั้งที่ 16/2563 วันที่ 24 พฤศจิกายน 2563 มีมติอนุมัติให้บริษัทกู้ยืมเงินธนาคารกสิกรไทย จำกัด (มหาชน) หรือ KBANK
สำหรับวัตถุประสงค์ของการกู้ยืม เพื่อใช้สำหรับปรับแผนบริหารต้นทุนโครงการร่วมใจจากองค์กร (Mutual Separation Plan) ประจำปี 2563 วงเงินกู้ยืม 695.92 ล้านบาท อัตราดอกเบี้ย MLR-2.57% ต่อปี ตลอดอายุสัญญาเงินกู้ระยะเวลาการกู้ยืม ไม่เกิน 6 ปี 9 เดือน หรือ 81 งวด โดยกำหนดให้ชำระเงินกู้ทั้งหมดภายในเดือนสิงหาคม 2570 โดยการชำระคืนเงินต้นทั้งหมด 3 งวด โดยชำระดอกเบี้ยต่างหากทุกสิ้นเดือน
– ชำระเงินต้นงวด เดือนสิงหาคม พ.ศ. 2568 จำนวน 254,884,308.90 บาท
– ชำระเงินต้นงวด เดือนสิงหาคม พ.ศ. 2569 จำนวน 254,884,308.90 บาท
– ชำระเงินต้นงวด เดือนสิงหาคม พ.ศ. 2570 จำนวน 186,149,152.47 บาท
สำหรับผลกระทบต่อฐานะการเงินของบริษัทภาระหนี้สินจะเพิ่มขึ้นตามวงเงินกู้ 695.92 ล้านบาท โดยแยกเป็นผลประโยชน์ตอบแทนพิเศษจำนวน 431.67 ล้านบาท และเงินชดเชยในการทำงานตามประกาศคณะกรรมการแรงงานรัฐวิสาหกิจสัมพันธ์ จ านวน 264.25 ล้านบาท (เป็นส่วนที่หักจากประมาณการหนี้สินไม่หมุนเวียนสำหรับผลประโยชน์พนักงานในงบแสดงฐานะการเงิน) โดยจะบันทึกรายการดังกล่าวในไตรมาส 4 ปี 2563 (ณ 30 กันยายน 63 อัตราส่วน D/E = 0.86 เท่า)